Source: http://www.maksumaksjad.ee/modules/smartsection/item.php?itemid=2031
Timestamp: 2017-10-20 05:06:26+00:00
Document Index: 2032970

Matched Legal Cases: ['kohus ', 'kohus\n', 'kohus\n', '§ 6', '§ 6', 'Riigikohus ', 'kohus ']

Maksumaksja portaal - Keeld äriühingu juhatuse liiget töötuna arvele võtta on põhiseadusevastane. Rigikohus - 2017 > mai (nr 5) - EML ajakiri MaksuMaksja
EML ajakiri MaksuMaksja > 2017 > mai (nr 5) > Keeld äriühingu juhatuse liiget töötuna arvele võtta on põhiseadusevastane. Rigikohus
Keeld äriühingu juhatuse liiget töötuna arvele võtta on põhiseadusevastane. Rigikohus
Riigikohtu pressiteade 11.05.2017
Töötuskindlustus on töötuse kui sotsiaalse riski maandamiseks loodud süsteem, mis põhineb sundkindlustuse põhimõttel. Kindlustatuteks on töötavad inimesed, kes on kohustatud neile töö eest tehtud väljamaksetelt tasuma töötuskindlustusmakset. Kindlustatud riski realiseerumise — töise sissetuleku kaotamise — korral tekib kindlustatul õigus saada töötuskindlustushüvitist.
Tööturuteenuste ja -toetuste seaduse § 6 lg 5 punkt 4 ja töötuskindlustuse seaduse § 6 lg 1 punkt 1 jätsid töise sissetuleku kaotanud kindlustatu ilma õigusest saada töötuskindlustushüvitist ainuüksi põhjusel, et ta on äriühingu juhatuse liige (sh prokurist, täis- või usaldusühingut esindama volitatud osanik, välismaa äriühingu filiaali juhataja või mitteresidendi muu püsiva tegevuskoha juht).
Riigikohus leidis, et nende kindlustatute puhul, kes ei saa äriühingu juhatuse liikmeks oleku eest tasu, on kindlustatud risk realiseerunud, mistõttu riivas hüvitisest ilma jätmine intensiivselt nende inimeste põhiõigusi. Kuna riive eesmärgina välja toodud vajadus vältida töötuskindlustussüsteemi kuritarvitamist ei olnud kohtu hinnangul piisavalt kaalukas, tunnistas kohus vaidlusalused sätted osaliselt põhiseaduse vastaseks ja kehtetuks.